| Medaljeoversikt |
| --- |
| Konkurrerte for Tsjekkias flagg Tsjekkia |
| Friidrett EM i friidrett innendørs |
| Bronse | Praha 2015 |  Kulestøt (20,66) |
| Bronse | Göteborg 2013 |  Kulestøt (20,29) |
| Friidrett Diamond League |
| Bronse | Diamond League 2013 | Kulestøt |
| Friidrett Lag-EM i friidrett (First League) |
| Gull | Dublin 2013 |  Kulestøt (20,62) |

**Ladislav Prášil** (født 17. mai 1990 i Šternberk) er en tsjekkisk kulestøter. Han har bronse fra EM innendørs i 2013 og 2015, og kom også på 3.-plass sammenlagt i Diamond League 2013.

Idrettskarriere
---------------

Prášil deltok ved ungdoms-VM i friidrett 2007, der han kom på 31.-plass i kvalifiseringsrunden, med 16,97 meter, og gikk ikke videre til finalen. I 2008 kom han på 2.-plass ved det tsjekkiske U23-mesterskapet. 

I 2009 kom han på 3.-plass ved det tsjekkiske mesterskapet innendørs, og han ble tsjekkisk juniormester innendørs. Han ble også juniormester utendørs, og kom på 4.-plass i det tsjekkiske seniormesterskapet. Han fikk også sølv ved det tsjekkiske U23-mesterskapet. Internasjonalt deltok han ved junior-EM i friidrett 2009, der han kom på 7.-plass med 18,85 meter (6 kg).

Ved det tsjekkiske innendørsmesterskapet i 2010 kom han på 3.-plass, og utendørs kom han på 5.-plass i det tsjekkiske seniormesterskapet. Han ble tsjekkisk U23-mester i kulestøt utendørs dette året. Ved det tsjekkiske mesterskapet i 2011 kom han på 5.-plass, og ved U23-EM i friidrett 2011 kom han også på 5.-plass. I 2012 ble han både tsjekkisk mester i U23-klassen og i seniorklassen. Han deltok ved EM i friidrett 2012, og fikk 19. lengste støt i innledningsrunden, og nådde dermed ikke finalen. 

Han vant sitt andre tsjekkiske mesterskap i seniorklassen i 2013. Internasjonalt fikk han bronse ved EM i friidrett innendørs 2013, bak Asmir Kolašinac og Hamza Alić. Ved Lag-EM i friidrett 2013 konkurrerte Tsjekkia i First League, og Prášil vant der kulestøtkonkurransen, som ga 12 poeng i lagkonkurransen. Han kom på 5.-plass ved VM i friidrett 2013, og han kom også på 3.-plass sammenlagt ved Diamond League 2013, med 3 poeng. Han kom på 3.-plass ved både FBK-games, Sainsbury's Grand Prix og Memorial Van Damme dette året. 

I 2014 kom han på 2.-plass ved det tsjekkiske mesterskapet utendørs, og han fikk 13. lengste støt i innledningsheatet ved EM i friidrett 2014, og var dermed ikke blant de 12 som gikk til finalen. i 2015 fikk han bronse ved det tsjekkiske mesterskapet innendørs. Ved EM i friidrett innendørs 2015 i Praha fikk han bronse, bak hhv. David Storl og Asmir Kolašinac.

Referanser
----------

1. ↑  IAAF -  *5th IAAF World Youth Championships > Shot Put (5kg) - Boys*, besøkt 12. oktober 2015.
2. ↑  European Athletics - *20th European Athletics Junior Championships Novi Sad SRB 23 - 26 July* Arkivert 9. juli 2015 hos Wayback Machine. besøkt 12. oktober 2015.

Eksterne lenker
---------------

* (en) Ladislav Prášil – Olympics.com Rediger på Wikidata

* (en) Ladislav Prášil – Olympic.org Rediger på Wikidata

* (en) Ladislav Prášil – World Athletics Rediger på Wikidata

* (en) Ladislav Prášil – Diamond League Rediger på Wikidata

* (en) Ladislav Prášil – Track and Field Statistics Rediger på Wikidata
* (en) Profil hos European Athletics
* (en) Profil hos All-athletics.com[*død lenke*]
* (en) Profil hos Diamond League